MAŽEIKIŲ RAJONO SAVIVALDYBĖS TARYBA

SPRENDIMAS

DĖL MOKINIO KREPŠELIO LĖŠŲ APSKAIČIAVIMO, PASKIRSTYMO IR PERSKIRSTYMO SAVIVALDYBĖS ŠVIETIMO ĮSTAIGOMS TVARKOS 2015 M. PATVIRTINIMO

2015 m. vasario 27 d. Nr. T1-44

Mažeikiai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos 2015 metų valstybės biudžeto ir savivaldybių biudžetų finansinių rodiklių patvirtinimo įstatymu, Lietuvos Respublikos Vyriausybės 2001 m. birželio 27 d. nutarimo Nr. 785 „Dėl bendrojo lavinimo mokyklų finansavimo reformos priemonių įgyvendinimo“ (su pakeitimais ir papildymais) patvirtinta Mokinio krepšelio lėšų apskaičiavimo bei paskirstymo metodika ir Lietuvos Respublikos Švietimo ir mokslo ministro 2015 m. sausio 6 d. įsakymu Nr. V-6 „Dėl specialios tikslinės dotacijos mokinio krepšeliui finansuoti 2015 metais paskirstymo pagal savivaldybes ir specialios tikslinės dotacijos savivaldybių mokykloms (klasėms arba grupėms), skirtoms šalies (regiono) mokiniams, turintiems specialiųjų ugdymosi poreikių, ir kitoms savivaldybėms perduotoms įstaigoms išlaikyti 2015 metais paskirstymo pagal savivaldybes patvirtinimo“, Mažeikių rajono savivaldybės taryba n u s p r e n d ž i a patvirtinti Mokinio krepšelio lėšų apskaičiavimo, paskirstymo ir perskirstymo savivaldybės švietimo įstaigoms tvarką 2015 m. (pridedama).

Šis sprendimas gali būti skundžiamas Lietuvos Respublikos administracinių bylų teisenos įstatymo 23, 24, 30 straipsnių nustatyta tvarka Šiaulių apygardos administraciniam teismui per vieną mėnesį nuo šio sprendimo paskelbimo dienos.

Savivaldybės meras	Antanas Tenys

PATVIRTINTA

Mažeikių rajono savivaldybės tarybos

2015 m. vasario 27 d. sprendimu Nr. T1-44

MOKINIO KREPŠELIO LĖŠŲ APSKAIČIAVIMO, PASKIRSTYMO IR PERSKIRSTYMO SAVIVALDYBĖS ŠVIETIMO ĮSTAIGOMS TVARKA 2015 M.

I. BENDROSIOS NUOSTATOS

1. Mokinio krepšelio lėšų apskaičiavimo, paskirstymo ir perskirstymo savivaldybės švietimo įstaigoms tvarka reglamentuoja mokinio krepšelio lėšų apskaičiavimą, paskirstymą ir perskirstymą mokinių, besimokančių pagal ikimokyklinio, priešmokyklinio, pradinio, pagrindinio arba vidurinio ugdymo programas, ugdymo reikmėms tenkinti.

2. Mokinio krepšelis – vienam sutartiniam mokiniui pagal Lietuvos Respublikos Vyriausybės patvirtintą metodiką apskaičiuota ir skiriama vienoda pinigų suma (980 €) ugdymo procesui organizuoti, mokytojų ir kitų ugdymo procese dalyvaujančių asmenų kvalifikacijai tobulinti, mokinių pažintinei veiklai ir profesiniam orientavimui, vadovėliams ir ugdymo priemonėms įsigyti, informacinėms ir komunikacinėms technologijoms (IKT) diegti ir naudoti (internetui diegti ir naudoti, duomenų bazėms, elektroniniams dienynams tvarkyti ir kitoms išlaidoms, susijusioms su IKT), mokyklai valdyti, psichologinei, specialiajai ir socialinei pedagoginei pagalbai teikti ir mokyklos bibliotekai išlaikyti.

3. Perskirstomų Mokinio krepšelio lėšų dydis negali būti didesnis už Lietuvos Respublikos Vyriausybės nustatytąjį (7 procentus).

II. MOKINIO KREPŠELIO LĖŠŲ APSKAIČIAVIMAS

4. Vadovaujantis Lietuvos Respublikos Vyriausybės 2001 m. birželio 27 d. nutarimu Nr. 785 „Dėl mokinio krepšelio lėšų apskaičiavimo ir paskirstymo metodikos patvirtinimo“(su pakeitimais ir papildymais), patvirtina mokinio krepšelio lėšų apskaičiavimo ir paskirstymo metodika, sutartinių mokinių skaičius 2015 metams skaičiuojamas pagal 2014 metų rugsėjo 1 dienos duomenis.

5. Švietimo įstaigų vadovai iki einamųjų metų spalio 3 dienos pateikia Švietimo skyriui statistinę ataskaitą „1-mokykla“ ir sekančių metų Mokinio krepšelio lėšų apskaičiavimą pagal mokinio registro duomenis.

6. Bendras Savivaldybės mokinio krepšelio lėšų poreikis apskaičiuojamas jos sutartinių mokinių skaičių, apskaičiuotą pagal krepšelio metodiką, padauginus iš mokinio krepšelio dydžio (980 €). Sutartinių mokinių skaičius Savivaldybėje pagal krepšelio skaičiavimo metodika yra 12102,85. Švietimo ir mokslo ministras 2015 m sausio 06 d. įsakymu Nr V-6 „Dėl specialios tikslinės dotacijos mokinio krepšeliui finansuoti 2015 metais paskirstymo pagal savivaldybes ir specialios tikslinės dotacijos savivaldybių mokykloms (klasėms arba grupėms), skirtoms šalies (regiono) mokiniams turintiems specialiųjų ugdymo poreikių, ir kitoms savivaldybėms perduotoms įstaigoms išlaikyti 2015 metais paskirstymo pagal savivaldybes patvirtinimo“ skiria Mažeikių rajono savivaldybei 11860793 Eurus.

III. MOKINIO KREPŠELIO LĖŠŲ PASKIRSTYMAS MOKYKLOMS

7. Savivaldybės administracijos švietimo skyrius 93 procentus 2015 metams savivaldybe priklausančių mokinio krepšelio lėšų 11030536 € paskirsto proporcingai kiekvienai mokyklai.

8. Mokyklos joms skirtas mokinio krepšelio lėšas naudoja šioms mokymo reikmėms tenkinti:

8.1. darbo užmokesčiui pagal ugdymo planą (ir apmokėti už ikimokyklinio ir priešmokyklinio ugdymo valandas, finansuojamas iš mokinio krepšelio lėšų), mokyklos ugdymo procesui organizuoti ir valdyti, mokyklos bibliotekos darbuotojams išlaikyti, taip pat darbo užmokesčiui ir paslaugoms susijusioms su psichologine, specialiąja pedagogine, specialiaja ir socialine pedagogine pagalba; ne mažiau kaip 3 procentai šių lėšų turi būti skiriama psichologinei, specialiąjai pedagoginei, specialiąjai ir socialinei pedagoginei pagalbai organizuoti ir paslaugoms apmokėti; iš šiame papunktyje nurodytų mokinio krepšelio lėšų gali būti mokama už darbą pedagoginiams darbuotojams ,nurodytiems švietimo ir mokslo ministro patvirtintame Pareigybių, kurias atliekant darbas yra laikomas pedagoginiu, sąraše, išskyrus užmokestį už darbą, kai mokinių tėvų (globėjų, rūpintojų) pageidavimu teikiamos papildomos paslaugos (prailgintos dienos grupės, popamokinė mokinių priežiūra, klubai, būreliai, stovyklos, ekskursijos ir kita), taip pat už darbą mokyklos bibliotekos darbuotojams, gestų kalbos vertėjams, mokytojų padejėjams ir darbuotojams, kurių funkcijoms priskiriama mokyklų veiklos kokybės įsivertinimas;

8.2. vadovėliams ir kitoms mokymo priemonėms ne mažiau 16,30 €. moksleiviui metams;

8.3 vadovėliams ir kitoms mokymo priemonėms tautinių mažumų mokyklai ne mažiau 18,63 €. moksleiviui metams;

8.4. mokinių pažintinei veiklai ir profesiniam orientavimui ne mažiau 1,22 €. moksleiviui metams;

8.5. mokytojų ir kitų ugdymo procese dalyvaujančių asmenų kvalifikacijai tobulinti ne mažiau 2,22 €. sutartiniam moksleiviui metams;

8.6. informacinėms ir komunikacinėms technologijoms (IKT) diegti ir naudoti (internetui diegti ir naudoti, duomenų bazėms, elektroniniams dienynams tvarkyti, apmokėti už darbą IKT aptarnaujantiems darbuotojams ir kitoms išlaidoms, susijusioms su IKT) ne mažiau 2,33 € moksleiviui metams.

IV. 7 PROCENTŲ MOKINIO KREPŠELIO LĖŠŲ PASKIRSTYMAS

9. Savivaldybės administracijos švietimo skyrius 7 procentus 2015 metams priklausančią mokinio krepšelio lėšų 830257 € paskirsto atskiroms mokymo reikmėms tenkinti, taikydamas Mokinio krepšelio lėšų apskaičiavimo ir paskirstymo metodikos 2 priedą:

9.1. pedagoginei psichologinei pagalbai organizuoti, skaičiuojant 5,32 € vienam sutartiniam mokiniui ir padauginant iš bendro rajono sutartinių mokinių skaičiaus –64387 €;

9.2. brandos egzaminams organizuoti ir vykdyti, skaičiuojant 1,69 € visiems 2014-09-01 rajono 7282 mokiniams – 12307 €. Apskaičiuotos lėšos padalinamos gimnazijoms ir vidurinėms mokykloms, proporcingai jose besimokantiems 4 gimnazijos ir 12 klasių mokinių skaičiui;

9.3. profesinės linkmės moduliui Mažeikių Vytauto Klovos muzikos mokykloje finansuoti, 0,56 € padauginant iš 2014-09-01 rajono 7282 mokinių – 4078 €;

9.4. neformaliajam švietimui, papildančiam bendrąsias pradinio, pagrindinio ir vidurinio ugdymo programas, skaičiuoti 100,0 procentų šioms reikmėms nurodytos rekomenduojamos mokinio krepšelio lėšų sumos 1,46 € 7282 mokiniams per mėn. Apskaičiuotą 127581 € sumą paskirstyti rajono neformaliojo ugdymo įstaigoms proporcingai jų mokinių kontingentui, nurodytam 2014-10-01 ataskaitose 4-mokykla;

9.5. pedagoginei psichologinei tarnybai pagalbai organizuoti papildomai skirti 30000,00 €;

9.6. likusi nuo aukščiau išvardytų reikmių 591904 € suma skiriama bendrojo ugdymo, ikimokyklinio ir priešmokyklinio ugdymo paslaugų prieinamumui užtikrinti, atsižvelgiant į mokykloms trūkstamas Mokinio krepšelio lėšas pagal mokyklų pateiktus tarifinius sąrašus 2014-09-01 (t. sk. 33833.00 €. skiriama Mažeikių Sodų vidurinei mokyklai; 17845.00 € Mažeikių Merkelio Račkausko gimnazijai; 20000.00 €; Mažeikių rajono Sedos Vytauto Mačernio gimnazijai; 10000,00 € Mažeikių „Jaunystės“vidurinei mokyklai, mokytojų išeitinėms išmokoms išmokėti).

V. MOKINIO KREPŠELIO LĖŠŲ PERSKIRSTYMO PRINCIPAI

10. Mokinio krepšelio lėšos tarp savivaldybės mokyklų perskirstomos dėl pasikeitusio mokinių skaičiaus 2015 m. rugsėjo 1 d. Lėšos už išvykusius į kitas rajono mokyklas mokinius pervedamos tuo atveju, jei mokykla turi pakankamai mokinio krepšelio lėšų.

VI. BAIGIAMOSIOS NUOSTATOS

11. Mokinio krepšelio lėšos naudojamos laikantis teisės aktų, reglamentuojančių Lietuvos Respublikos valstybės biudžeto ir savivaldybių biudžetų sudarymą ir vykdymą, ir atsižvelgiant į švietimo ir mokslo ministro tvirtinamas lėšų naudojimo atitinkamoms mokymo reikmėms tenkinti rekomendacijas.

12. Iš mokinio krepšelio lėšų gali būti mokamos teisės aktų nustatytos privalomos su pedagoginių ir kitų ugdymo procese dalyvaujančių darbuotojų darbo santykiais susijusios valstybinio socialinio draudimo, sveikatos draudimo įmokos ir išmokos šiems darbuotojams.

13. Šios tvarkos nuostatomis apskaičiuojamas, paskirstomas ir perskirstomos mokinio krepšelio lėšos Savivaldybės mokykloms 2015 metams.

___________________